Mineirão stadioni. Mineirão stadioni, rasmiy nomi portugalcha - Estádio Governador Magalhães Pinto, ("Gubernator Magalhães Pinto Stadioni") 1965-yili Belu-Orizonti shahrida qurilgan. Braziliyaning Minas Jerays shtatidagi eng katta futbol stadionidir. Bu stadion FIFA Konfederatsiyalar kubogi 2013 va FIFA Jahon chempionati 2014 musobaqalariga hizmat qildi, shuningdek ushbu stadioni, 2016-yili Rio de Janeyroda boʻlib oʻtadigan yozgi olimpiada oʻyinarida futbol bellashuvlariga ham mezbonlik qiladi. Tarixi. Stadion 1965-yil 5-sentyabrda ochilgan, oʻshanda yangi stadionda ilk uchrashuv Minas Jerays shtati terma jamoasi bilan Argentinaning Club Atlético River Plate klubi oʻrtasida boʻlib oʻtgan. Stadionning ochilishi Minas Jerays shtatida futbolning rivojlanishiga olib keldi. Oradan bir yil oʻtin maydon egasi Cruzeiro klubi Braziliya kubogi sohibiga aylanadi. 1971-yilda esa Atlético Mineiro klubi Braziliyaning ilk chempioni boʻladi. Stadion tarixida eng koʻp muxlis kirgan uchrashuv 19997-yili shtat ligasi Cruzeiro va Villa Nova klublari oʻrtasidagi final uchrashuviga 132,834 muxlis kirgan. Ushbu oʻyinda ayollar va bolalar pul toʻlamagan, 74,857 kishi chipta sotib olgan, 56,618 muxlis ayollardan iborat boʻlgan.